Le Mespris de la vie et consolation contre la mort/« Je ne m’estonne point si nostre ame servile »
# Le Mespris de la vie et consolation contre la mort/« Je ne m’estonne point si nostre ame servile »

### CXC.

Je ne m'estonne point si nostre ame servile Au seul nom de la mort pllissante d'effroy, Vit en guerre eternelle & si ne scait pourquoy Treuvant à ses mal-heurs tout remede inutile.

Tu nous as annoncé ton celeste Evangile Pour nous donner, Seigneur, paix & repos en toy, Puis nous purifiant par le feu de ta loy Tu nous as adopté au ranc de ta famille.

Mais les hommes malins ignorans les secrets Du salut revellé, se fondent indiscrets Sur la paille & le soing des sciences du monde

Sur un tel fondement inconstamment posez Les moindres argumens qui leurs sont proposez Rendent leur conscience instable & vagabonde.

